Калі глядзіш відэа аварыі, увогуле незразумела, з-за чаго легкавік з Ганнай і яе блізкімі выехаў на сустрэчную паласу. Ад крыніцы, якая мае дачыненне да абставінаў аварыі, Еўрарадыё даведалася пра тое, што пасажыры “БМВ” патлумачылі праваахоўнікам. Яны падзяліліся назіраннямі, што “картэж нёсся на вялікай хуткасці”. З-за гэтага нюансу і пылу, паднятага пярэднімі аўтамабілямі, своечасова заўважыць мікрааўтобус Ганна не змагла. Калі ж затармазіла, адно з колаў трапіла на пясок, і “БМВ” занесла прама пад мікрааўтобус.